Germaniya vitse-kansleri: AQSh va Yevroittifoq o‘rtasida Transatlantika erkin savdo hududini tuzish bo‘yicha muzokaralar barbod bo‘ldi

AQSh va Yevroittifoq o‘rtasida Transatlantika erkin savdo hududini (TTIP) tuzish bo‘yicha muzokaralar barbod bo‘ldi. Bu haqda Germaniya vitse-kansleri, iqtisod va energetika vaziri Zigmar Gabriel ma’lum qildi, deya xabar beradi “TASS”. 

“Fikrimcha, AQSh bilan muzokaralarni, garchi hech kim buni payqamagan bo‘lsa-da, yo‘qqa chiqdi, deb hisoblasa bo‘ladi. 14 raundga cho‘zilgan muzokaralar yakuni bo‘yicha rejalashtirilgan kelishuv o‘z ichiga olgan 27 bobdan birortasining ma’qullangan matni shakllantirilmadi”, — deya ta’kidladi Gabriel. 
Ayni paytda vitse-kansler Kanada bilan shunga o‘xshash kelishuvni (CETA) himoya qilib chiqdi. Unga ko‘ra, ikki kelishuv ko‘pincha adashtiriladi va bir-biridan farqlanmaydi. 
Ma’lumot uchun, 17-sentabr kuni Germaniyaning bir qator shaharlarida TTIP va CETA kelishuvlari imzolanishiga qarshi norozilik namoyishlari o‘tkazilishi mo‘ljallangan.